Fuerte de São José

O fuerte de São José (en portugués Forte de São José, tamién dito Forte do Ilhéu, Forte da Pontinha u Bateria da Pontinha) ye una fortaleza que se troba en a ciudat de Funchal, en a isla de Madeira. O fuerte se debanta en un d'os estremos d'o puerto, dencima d'una formación rocosa conoixita como isleta da Pontinha. Se i puet acceder a traviés d'unas escaleras dende o muelle d'o puerto. A edificación teneba poca valor como patrimonio historico, arquitectonico y cultural de Madeira y de Portugal, dica fa poco, cuan fue mercata por un particular que miraba de revitalizar-la, esfendendo que estió iste puesto a primera fortificación madeirense en a epoca d'o suyo descubrimiento. En setiembre de 2010 estió noticia, ya que l'actual proprietario, Renato Barros, solicitó a o Estato Portugués o reconoiximiento d'iste território como "Estato sobirán y independent". Considera que l'autoproclamato Prencipau da Pontinha tien toz os requisitos d'o Dreito Internacional Publico ta estar reconoixito como un Estato sobirán y independent". Referencias Se veiga tamién Prencipau da Pontinha Vinclos externos Se veigan as imáchens de Commons sobre Fortaleza de Nossa Senhora da Conceição do Ilhéu. (pt) Forte de São José da Pontinha